  Наталья Тетерина Туннэ, 31-тӥ гудырикошконэ, «Шундыкар» лагерьлэн 26-тӥ сменаез йылпумъяськиз. Со Удмуртиысь, Башкириысь, Татарстанысь но Пермь улосвылысь 100 пала быгатӥсь удмурт пиналъёсты люказ. Суредаськон, литература, фольклор, эстрада, крезьгуро инструментъёс, журналистика, театр, дӥськут дизайн, видеоискусство но туспуктон искусство — та 10 оръёсъя нылпиос выль тодон-валанъёс басьтӥзы.  Шундыкар-2018 Туспуктонъя отряд «Шундыкарын» туэ нырысетӥзэ усьтӥськиз. Кызьы шуиз ивортодэтъя «Удмуртия» агентстволы «Шунды» огазеяськонлэн но «Шундыкар» сменалэн кивалтӥсез Алина Чернова, та ӧр туала пиналъёслы туж тунсыко. Со али туж тунсыко, со кулэ луись искусство. Фотоискусство – со тоже искусство, шуо милям татын пиналъёс. Ми тодӥськом вал умой специалистэз – Максим Егоров, милям «Шундылэн» эшез. Соин ик чортӥмы но утчамы мае ке выльзэ таяз сменаын. Конкурс вал бадӟым, трос вал мылкыд карисьёс, но соос пӧлысь ӧнерчи бырйиз куать адями гинэ Алина Чернова, «Шунды» огазеяськонлэн кивалтӥсезМаксим Егоров малпамъя, туннэ тросэз асьсэды туспуктӥсен лыдъяло ке но, зэмос ӧнерчи дышетскыса гинэ луоно. Отрядаз люкаськем пиналъёслы со тыршиз тужгес валтӥсь тодон-валанъёсты сётыны, малы ке шуоно укмыс нунал ӵоже ваньмызлы дышетыны уг луы. Озьы ик Егоров пусъе, чебер туспуктэмъёс лэсьтон понна дуно аппаратура гинэ тырмыт ӧвӧл шуыса. Ку кутскиськод, дуно аппаратура кулэ ӧвӧл. Со берло ни, ку тон валаськод, мар тыныд кулэ, кытчы азинскыны, тон учкиськод ни, кулэ-а тыныд дуно фотоаппарат, яке ӧвӧл-а Максим Егоров, туспуктонъя отрядлэн ӧнерчиезТуспуктӥсьлэн одӥгез дышетскисез, Пичи Пурга ёросысь Кечол гуртысь Никита Соприн та удысэн ог кык ар талэсь азьвыл тунсыкъяськыны кутскиз. Солэн кылъёсызъя, палэнысен туспуктон туж капчи потэ, нош зэмзэ ке, чебер фото кылдытон понна туж трос тодон-валанъёс кулэ. Мон татын туж трос аслым тодон-валан бичай. <…> Котькуд адямилы потэ, пуктӥськод фотография но со туж капчи шуыса. Нош зэмзэ ке, со туж шуг. Кулэ тупатыны, мед чебер адскоз шуыса, чебер туспуктэмын мед луоз шуыса. Мон туж шумпотӥсько та отрядэ сюри шуыса. Мон ӧй ик малпа вал, та лагере сюро шуыса. Со вал мон понна бадӟым шумпотон Никита Соприн, «Шундыкар» сменае пыриськисьНош Алнаш ёросысь Удмурт Гондыр гуртысь Лана Боброва кыкетӥ ар быгатонлыкъёссэ журналистика удысын волятонэ. Та ӧръя отряд нуналлы быдэ «Пиф-Паф» газет поттылӥз. Лана отысь «Вожатойёс дэмлало» рубрикае гожъяз. Мон пичи дырысьтым ини яратӥсько гожъяны пӧртэм статьяосты, печатласькыны газетъёсы. Со мыным туж-туж яра Лана Боброва, «Шундыкар» сменае пыриськисьАлнаш ёросысь Сьӧд Ошмес гуртысь Юлия Архипова «Шундыкаре» озьы ик кыкетӥзэ пыриське ни, кык полаз ик литературая отрядэ. Нылашлэн кылъёсызъя, литература солы улоназ юрттэ. Котькуд улон учырез  кылъёсын бумага вылэ гожтыны быгатӥсько, шуэ Юлия Архипова. Татын тон тросгес адямиен тодматскиськод, соослэн кыӵе ужъёссы. Опытэн вошъяськиськом ми. Мыным туж яраз та арез. Нырысетӥзэ ветлыкум, мыным «Шундыкар» кельшиз вал ни. Солэн аслаз омырез. Таяз арын мон нош сое шӧдӥ Юлия Архипова, «Шундыкар» сменае пыриськись«Шундыкар» лагерьлэн кивалтӥсез верамъя, пиналъёслы сменаез кельшымон радъян бордын быдэс команда тырше. Нылпиослэн мылкыдзы ӧнерчиослы но вожатойёслы тужгес но усто дунъет луэ, пусъе Алина Чернова. Милям туж умой командамы, туж умой ӧнерчиосмы, вожатойёсмы. Ваньмы огазеын ужаса, пиналъёслы котькуд нунал шумпотон вайыны тыршим. Пиналъёс но асьсэлэсь мылкыдзэс милемлы кузьмазы. Ми адӟиськом, соослэн синъёссы ӝуало, соос толон ик бӧрдо ни, бертэмзы уг поты. Мед «Шундыкар» луоз кык арня шуыса. Мон малпасько, та тужгес но дуно кылъёс ми понна Алина Чернова, «Шунды» огазеяськонлэн кивалтӥсезТодэ вайытом, «Шундыкар» сменае шедён понна пиналъёслы конкурс пыр ортчоно луиз. Озьы ик лагерьын вожатой луыса ужаны мылкыд карисьёс пӧлын вожвылъяськон радъяськиз.  Тегъёс: Удмуртия пиналъёс удмуртъёс Мерлык Шунды шутэтскон  